เอสเอ็มอีแบงก์
ธนาคารพัฒนาวิสาหกิจขนาดกลางและขนาดย่อมแห่งประเทศไทย หรือเรียกกันติดปากเป็นการทั่วไปว่า เอสเอ็มอีแบงก์เป็นธนาคารที่จัดตั้งขึ้นโดยกฎหมายเฉพาะ เมื่อปี 2545 เพื่อประกอบธุรกิจอันเป็นการพัฒนา ส่งเสริม ช่วยเหลือ และสนับสนุนผู้ประกอบการกลุ่มเอสเอ็มอี โดยให้สินเชื่อค้ำประกันร่วมลงทุนสนับสนุนบริการทางการเงิน ให้คำปรึกษาแนะนำหรือให้บริการที่จำเป็น
6 ก.พ. 2556

ธนาคารพัฒนาวิสาหกิจขนาดกลางและขนาดย่อมแห่งประเทศไทย หรือเรียกกันติดปากเป็นการทั่วไปว่า เอสเอ็มอีแบงก์เป็นธนาคารที่จัดตั้งขึ้นโดยกฎหมายเฉพาะ เมื่อปี 2545 เพื่อประกอบธุรกิจอันเป็นการพัฒนา ส่งเสริม ช่วยเหลือ และสนับสนุนผู้ประกอบการกลุ่มเอสเอ็มอี โดยให้สินเชื่อค้ำประกันร่วมลงทุนสนับสนุนบริการทางการเงิน ให้คำปรึกษาแนะนำหรือให้บริการที่จำเป็น
เอสเอ็มอีแบงก์อยู่ในกำกับดูแลของกระทรวงการคลัง การเป็นธนาคารเฉพาะกิจของรัฐ ทำให้ถูกการเมืองครอบงำและจะต้องปล่อยกู้ เพื่อสนองนโยบายรัฐบาลอยู่บ่อยครั้ง 
นอกจากนี้ ผู้บริหารระดับสูงของเอสเอ็มอีแบงก์ในอดีตจนถึงปัจจุบัน หลายคนจบชีวิตการทำงานด้วยการถูกฟ้องร้องดำเนินคดีทั้งแพ่งและอาญา เพราะทำให้ธนาคารเสียหาย 
จากการประเมินผลการดำเนินงานรัฐวิสาหกิจในปี 2553 เอสเอ็มอีแบงก์เป็น 1 ใน 4 รัฐวิสาหกิจที่มีผลการประเมินอยู่ในเกณฑ์วิกฤต เพราะมีหนี้เสียสูงมาก ดังนั้นธนาคารจึงขอรัฐบาลเพิ่มทุนให้ทางกระทรวงการคลังยังไม่ยอม แต่ขอให้ธนาคารทำแผนแก้ไขหนี้เสียมาให้ดู 
วันที่ 5 ก.พ. คลังมีแนวคิดใหม่จะให้เอสเอ็มอีแบงก์รวมกิจการกับธนาคารออมสิน เพื่อผ่าทางตันไม่ให้เป็นภาระต่องบประมาณอีกต่อไป ต้องติดตามว่าแนวคิดนี้จะทำได้จริงหรือไม่